**Ministru kabineta rīkojuma projekta „Par atteikumu nodot**

**privatizācijai valsts nekustamā īpašuma objektus Kazdangā,**

**Kazdangas pagastā, Aizputes novadā” sākotnējās ietekmes**

**novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12.panta pirmā un otrā daļa nosaka, ka jebkura fiziskā vai juridiskā persona ir tiesīga ierosināt, iesniedzot privatizācijas ierosinājumu valsts akciju sabiedrībā „Privatizācijas aģentūra” (turpmāk – Privatizācijas aģentūra), jebkura tāda valsts īpašuma objekta nodošanu privatizācijai, uz kuru attiecināms Privatizācijas likums.  Saskaņā ar Privatizācijas likuma 12.panta trešo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 6.panta pirmo daļu Privatizācijas aģentūra apkopo privatizācijas ierosinājumus un sagatavo Ministru kabineta rīkojuma projektu par valsts īpašuma objektu nodošanu privatizācijai. Sagatavoto Ministru kabineta rīkojuma projektu iesniedz Ekonomikas ministrijai.  Ekonomikas ministrija atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 11.punkta prasībām nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.  Pamatojoties uz Privatizācijas likuma 12.panta ceturto un sesto daļu un Pabeigšanas likuma 6.panta piekto daļu, tikai Ministru kabinets var pieņemt lēmumu par valsts īpašuma objekta nodošanu privatizācijai vai atteikumu nodot privatizācijai, iespējams vienlaicīgi nosakot atsevišķus valsts īpašuma objekta privatizācijas nosacījumus.  Saskaņā ar Administratīvā procesa likuma 51.pantu un 56.panta pirmo daļu ar saņemtā privatizācijas ierosinājuma reģistrācijas brīdi ir ierosināta administratīvā lieta un to izskata iestāde atbilstoši savai kompetencei.  Līdz ar to Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par konkrētu valsts īpašuma objektu nodošanu privatizācijai vai atteikuma nodot privatizācijai, kas izstrādāts pamatojoties uz privatizācijas ierosinājumiem, iesniegšanu Ministru kabinetam izlemšanai. |
| 2. | Pašreizējā situācija un problēmas | Privatizācijas aģentūra ir saņēmusi SIA „MEGATE” privatizācijas ierosinājumu (reģistrēts Privatizācijas aģentūras Privatizācijas ierosinājumu reģistrā 2005.gada 25.janvārī ar Nr.1.33/323-6022) par valsts nekustamā īpašuma „Kazdangas lauksaimniecības tehnikums” (nekustamā īpašuma kadastra Nr.6468 003 0034), Kazdangas pagastā, Aizputes novadā (turpmāk – valsts nekustamais īpašums), daļu – dzirnavām (būves kadastra apzīmējums 6468 005 0042 008) Liepu gatvē 10A, Kazdangā, Kazdangas pagastā, Aizputes novadā, un tām nepieciešamās zemes vienības (zemes vienības kadastra apzīmējums 6468 005 0041) „Dzirnezers”, Kazdangā, Kazdangas pagastā, Aizputes novadā, daļu 9,60 ha platībā un zemes vienības (zemes vienības kadastra apzīmējums 6468 005 0042) Liepu gatvē 10A, Kazdangā, Kazdangas pagastā, Aizputes novadā, daļu 0,70 ha platībā (turpmāk kopā – valsts īpašuma objekts).  **1. Nekustamā īpašuma sastāvs**  Valsts nekustamais īpašums sastāv no astoņām zemes vienībām (zemes vienību kadastra apzīmējumi 6468 001 0034, 6468 002 0098, 6468 003 0034, 6468 003 0036, 6468 003 0081, 6468 005 0040, 6468 005 0041 un 6468 005 0042) Kazdangā, Kazdangas pagastā, Aizputes novadā, un 20 (divdesmit) būvēm (būvju kadastra apzīmējumi 6468 003 0034 001, 6468 003 0034 002, 6468 003 0034 020, 6468 003 0034 021, 6468 003 0034 022, 6468 003 0034 003, 6468 003 0034 004, 6468 003 0034 005, 6468 005 0040 003, 6468 005 0042 008, 6468 003 0034 017, 6468 003 0034 009, 6468 003 0034 010, 6468 003 0034 024, 6468 003 0034 025, 6468 003 0034 018, 6468 003 0034 019, 6468 003 0034 012, 6468 003 0034 031 un 6468 003 0034 030) Kazdangā, Kazdangas pagastā, Aizputes novadā. Dzirnavu ēka (būves kadastra apzīmējums 6468 005 0042 008) Liepu gatvē 10A, Kazdangā, Kazdangas pagastā, Aizputes novadā, ir vietējas nozīmes arhitektūras piemineklis „Ūdensdzirnavas”, kas 1998.gadā ir iekļauts valsts aizsargājamo kultūras pieminekļu sarakstā (valsts aizsardzības Nr.6421). Valsts īpašuma objekts atrodas valsts nozīmes arhitektūras pieminekļa „Parks” (valsts aizsardzības Nr.6422) un valsts nozīmes arhitektūras pieminekļa „Kazdangas muižas apbūve” (valsts aizsardzības Nr.6413) teritorijā. Valsts aizsargājamo kultūras pieminekļu saraksts ir apstiprināts ar kultūras ministra 1998.gada 29.oktobra rīkojumu Nr.128 „Par valsts aizsargājamo kultūras pieminekļu sarakstu”. Minētie kultūras pieminekļi valsts aizsardzībā atrodas kopš 1969.gada, kad tie tika iekļauti arheoloģijas, vēstures, arhitektūras un mākslas pieminekļu sarakstā (apstiprināts ar Ministru Padomes 1967.gada 29.decembra lēmumu Nr.596 „Par vēstures un kultūras pieminekļu stāvokli un pasākumiem to aizsardzības uzlabošanai Latvijas PSR”) kā „Kazdangas muižas ūdens dzirnavas ar iekšējo iekārtu, dambi, ūdens slūžām un dzīvokļiem” un „Kazdangas pils apbūves ansamblis ar parku”. Saskaņā ar likuma „Par kultūras pieminekļu aizsardzību” 8.panta otro daļu aizliegts atsavināt viena kultūras pieminekļa vai pieminekļu kompleksa atsevišķas daļas, kā arī sadalīt zemi, ja tādējādi tiek apdraudēta kultūras pieminekļa saglabāšana.  **2. Īpašuma tiesības**  Valsts nekustamais īpašums, tajā skaitā valsts īpašuma objekts, 2005.gada 15.martā reģistrēts Liepājas tiesas zemesgrāmatu nodaļas Kazdangas pagasta zemesgrāmatas nodalījumā Nr.93 uz Latvijas valsts vārda Izglītības un zinātnes ministrijas personā.  **3. Privatizācijas ierosinātājs**  Privatizācijas ierosinātājs ir SIA „MEGATE” (vienotās reģistrācijas Nr.42103017164). Ierosinājums par valsts īpašuma objekta nodošanu privatizācijai saņemts Privatizācijas aģentūrā un reģistrēts Privatizācijas ierosinājumu reģistrā 2005.gada 25.janvārī ar Nr.1.33/323-6022.  **4. Nekustamā īpašuma valdītājs**  Izglītības un zinātnes ministrija. Ievērojot to, ka valsts nekustamais īpašums nav nepieciešams Izglītības un zinātnes ministrijas vai tās padotībā esošo iestāžu funkciju nodrošināšanai, tas, pamatojoties uz 2009.gada 29.jūnijā starp Izglītības un zinātnes ministriju un Liepājas rajona Kazdangas pagasta padomi, kuras tiesību, saistību un pienākumu pārņēmēja administratīvi teritoriālās reformas rezultātā ir Aizputes novada dome, noslēgto Vienošanos par valsts nekustamā īpašuma apsaimniekošanu (Izglītības un zinātnes ministrijas reģistrācijas Nr.1-27/23), ir nodots Aizputes novada pašvaldības lietojumā un apsaimniekošanā.  **5. Noma**  Valsts īpašuma objekts ir iznomāts. 2001.gada 12.septembrī starp Zemkopības ministriju un SIA „MEGATE” noslēgts līgums Nr.946 par neapdzīvojamo telpu – dzirnavu ēkas (būves kadastra apzīmējums 6468 005 0042 008) Liepu gatvē 10A, Kazdangā, Kazdangas pagastā, Aizputes novadā – ar kopējo platību 875,80 m2 nomu uz laiku līdz 2051.gada 31.augustam. 2001.gada 1.septembrī starp Zemkopības ministriju un SIA „MEGATE” noslēgts līgums Nr.27 par valsts zemes vienības (zemes vienības kadastra apzīmējums 6468 005 0041) „Dzirnezers”, Kazdangā, Kazdangas pagastā, Aizputes novadā, daļas 9,60 ha platībā un valsts zemes vienības (zemes vienības kadastra apzīmējums 6468 005 0042) Liepu gatvē 10A, Kazdangā, Kazdangas pagastā, Aizputes novadā, daļas 0,70 ha platībā nomu uz laiku līdz 2051.gada 31.augustam. Nomas tiesības 2001.gada 29.novembrī nostiprinātas Liepājas tiesas zemesgrāmatu nodaļas Kazdangas pagasta zemesgrāmatas nodalījumā Nr.93. 2011.gada 28.jūlijā starp SIA „MEGATE”, Cīravas arodvidusskolu un Aizputes novada domi ir noslēgti iepriekš minēto līgumu pārjaunojuma līgumi. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekts „Par atteikumu nodot privatizācijai valsts nekustamā īpašuma objektus Kazdangā, Kazdangas pagastā, Aizputes novadā” (turpmāk – rīkojuma projekts) paredz atteikt nodot privatizācijai valsts īpašuma objektu, pamatojoties uz Pabeigšanas likuma 6.panta trešo un piekto daļu, likuma „Par kultūras pieminekļu aizsardzību” 8.panta otro daļu, Valsts pārvaldes iekārtas likuma 6. un 9.pantu un 10.panta trešo un ceturto daļu. |
| 5. | Projekta izstrādē iesaistītās institūcijas | Ar Ministru prezidenta 2006.gada 28.februāra rīkojumu Nr.85 „Par darba grupu” izveidotā starpinstitūciju darba grupa, Aizputes novada dome. |
| 6. | Iemesli, kādēļ netika nodrošināta sabiedrības līdzdalība | Jautājuma būtība skar Ministru kabineta tiesības pieņemt lēmumu atteikt nodot privatizācijai valsts īpašuma objektu, pamatojoties uz Pabeigšanas likuma 6.panta trešo un piekto daļu un likuma „Par kultūras pieminekļu aizsardzību” 8.panta otro daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 7. | Cita informācija | Rīkojuma projektu Ministru kabineta sēdē nepieciešams skatīt vienlaikus ar Ministru kabineta rīkojuma projektu „Par valsts īpašuma objektu nodošanu privatizācijai (179.saraksts)” (VSS-1401, TA-3201, 2007.gads) un vienlaikus ar vai pirms – Ministru kabineta rīkojuma projekta „Par valsts nekustamā īpašuma Kazdangā, Kazdangas pagastā, Aizputes novadā, un būvju nodošanu Aizputes novada pašvaldības īpašumā”. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Rīkojuma projekts uzskatāms par vispārīgo administratīvo aktu, ko iestāde izdod attiecībā uz individuāli nenoteiktu personu loku, ievērojot likuma „Par kultūras pieminekļu aizsardzību” 8.panta otrajā daļā noteikto.  Administratīvo aktu var pārsūdzēt Administratīvā procesa likuma noteiktajā kārtībā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

Anotācijas III, IV, V un VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās Privatizācijas aģentūra. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.  Rīkojuma projekts attiecas uz privatizācijas politiku.  Ministru kabineta rīkojums „Par atteikumu nodot privatizācijai valsts nekustamā īpašuma objektus Kazdangā, Kazdangas pagastā, Aizputes novadā” pēc apstiprināšanas Ministru kabinetā būs pieejams Interneta tīklā: datu bāzē [www.likumi.lv](http://www.likumi.lv) un datu bāzē www.vestnesis.lv. |

Izglītības un zinātnes ministra vietā –

veselības ministre I.Circene

Vizē:

Nodrošinājuma un finanšu

departamenta direktora

vietniece nodrošinājuma jomā,

valsts sekretāra pienākumu izpildītāja S.Sidiki

17.07.2012. 11:20

D.Putāne

67047889, [diana.putane@izm.gov.lv](mailto:diana.putane@izm.gov.lv)